The Last Shadow Puppets

**The Last Shadow Puppets** é un supergrupo inglés formado por Alex Turner (Arctic Monkeys), Miles Kane (The Rascals), James Ford (Simian, Simian Mobile Disco), e Zach Dawes (Mini Mansions). Nos directos tamén teñen tocado con eles Loren Humphrey (Guards) e Tyler Parkford (Mini Mansions). A banda publicou o seu álbum de estrea, *The Age of the Understatement* en 2008. Tras un longo hiato a banda regresou e publicou o seu segundo álbum, ''Everything You've Come to Expect*, no ano 2016. 

## Historia 
### Formación 
En agosto de 2007 a revista *NME* magazine informou sobre que o vocalista principal de Arctic Monkeys, Alex Turner, e o vocalista principal de The Rascals, Miles Kane, gravarían un álbum co membro de Simian Mobile Disco e antigo batería de Simian James Ford como produtor e batería. Turner e Kane fixéranse amigos cando a anterior banda do segundo, Little Flames, tocara como abreconcertos para Arctic Monkeys na súa xira británica de 2005 UK. Little Flames tamén apoiou a Arctic Monkeys na xira de abril de 2007, cando Turner e Kane compuxeron cancións xuntos para un proxecto colaborativo. A súa colaboración ampliouse cara ao material de Arctic Monkeys, con Kane tocando a guitarra en "505", o último tema do seu segundo álbum, *Favourite Worst Nightmare*, e nas caras b de "Fluorescent Adolescent", "The Bakery" e "Plastic Tramp".  Kane tamén foi invitado a tocar "505" e "Plastic Tramp" en varios concertos de Arctic Monkeys en 2007.

A primeira gravación das cancións que finalmente formarían o seu álbum de estrea tivo lugar en Francia en agosto de 2007, engadindo material adicional entre agosto e decembro dese ano. En decembro Owen Pallett foi o encargado de arranxar as cordas, os ventos e a percusión para o disco coa London Metropolitan Orchestra. Durante a gravación do álbum Turner e Kane contrataron a dous documentalistas,  Luke Seomore e Joseph Bull, para capturar a historia do proxecto.

### *The Age of the Understatement* 
O 20 de febreiro de 2008 Miles Kane e Alex Turner revelaron que serían coñecidos como The Last Shadow Puppets e que o seu álbum se titularía *The Age of the Understatement* e sería publicado o 21 de abril dese mesmo ano. O disco chegou directamente ao número 1 da lista de álbums británica. O seu primeiro sinxelo, "The Age of the Understatement", publicouse o 14 de abril, co novo tema "Two Hearts in Two Weeks" e versións das cancións de Billy Fury "Wondrous Place" e David Bowie "In the Heat of the Morning" como caras b. O dúo dixo que se inspirou en Scott Walker e na primeira etapa de Bowie. Ademais tamén hai influencias dos Beatles e do rock progresivo de finais dos 60 e principios dos 70.

O segundo sinxelo, "Standing Next to Me", publicouse o día 7 de xullo de 2008. Houbo tamén un terceiro sinxelo, "My Mistakes Were Made for You", aparecido en outubro de 2008.

O álbum foi nomeado ao Mercury Music Prize de 2008 pero perdeu ante o traballo de Elbow *The Seldom Seen Kid*.
miniatura|250x250px|A banda no estudio Sound Fix en 2008

### *Everything You've Come to Expect* 
Nunha entrevista en marzo de 2010 en Absolute Radio, Alex Turner dixo que non tiña plans para material novo. Porén, Kane dixo no mes de outubro dese ano que volverían a xuntarse despois de que rematase co seu proxecto en solitario. En marzo de 2011 Turner confirmou o seu interese en gravar un segundo álbum.

En xaneiro de 2012 Miles Kane confirmou que que se volvería a reunir con Alex Turner para gravar novamente como The Last Shadow Puppets, dicindo que el e Turner gravarían a continuación de *The Age Of The Understatement* "cando chegue o momento".

O 19 de outubro de 2015 Owen Pallett, que contribuíra cos arranxos de corda en *The Age of the Understatement*, confirmou que traballaría no segundo álbum da banda a través de Twitter.

Nunha entrevista na páxina chilena Rock & Pop o 17 de novembro de 2015 o produtor James Ford confirmou que o traballo estaba completado e o segundo álbum sería publicado nalgún momento durante a primavera de 2016. Cando foi preguntado sobre o seu recente traballo Ford dixo, "Este ano só fixen un disco de Last Shadow Puppets, que é o rapaz de Arctic Monkeys e Miles. Así que fixemos o seu seguinte álbum. Esa foi a última cousa que fixen".

O 3 de decembro de 2015 a banda editou nos seus perfiles oficiais de Facebook e YouTube un adianto do álbum, confirmando tamén que este sería lanzado nalgún momento da primavera seguinte. Xente como a ex-moza de Turner, Taylor Bagley, e Zach Dawes de Mini Mansions fixeron pequenos cameos no vídeo. Un segundo trailer de adianto apareceu o 28 de decembro. O vídeo amosaba a Kane caracterizado como o loitador Ric Flair xunto con vídeos do estudio e varias tomas cinematográficas.

O 10 de xaneiro de 2016 a banda publicou o seu primeiro sinxelo dende 2008. A canción, "Bad Habits", estivo acompañada dun vídeo musical filmado co mesmo estilo que os dous trailers de adianto. O 21 de xaneiro o grupo anunciou que o seu segundo álbum tiña como título *Everything You've Come to Expect*, e que contaría co regreso dos tres anteriores membros da banda, ademais da adición do baixista Zach Dawes. O lanzamento do traballo estaba programado para o 1 de abril.

On 10 de marzo a banda publicou a canción título de *Everything You've Come to Expect'' como terceiro sinxelo. Tamén se publicou un vídeo musical para acompañar ao tema, do cal hai 9 variantes. No vídeo aparecen Turner e Kane enterrados ata o pescozo nunha praia mentres unha muller baila ao redor deles.

O 16 de marzo publicouse o tema "Aviation" como terceiro sinxelo. A canción tivo un vídeo cun estilo semellante ao de "Everything You've Come to Expect" onde Turner e Kane facían un pozo na area da mesma praia onde foran enterrados no anterior clip.

Finalmente o día 29 de marzo lanzouse o cuarto sinxelo, "Miracle Aligner", o derradeiro antes da aparición do álbum.

## Discografía 
### Álbums 
## Notas 
## Véxase tamén 
### Ligazóns externas 
* Páxina da banda